เมื่อวันอังคารที่ผ่านมาผมล้างแก้วด้วยความรีบผมก็ใส่น้ำแล้วรู้สึกว่าเหมือนมีน้ำยาล้างจานปะปนกับน้ำดื่มที่ที่เราดื่มผมซุ่มซ่ามและไม่ระวังไม่ล้างให้สะอาดก่อน แล้ววันต่อมาผมก็ดื่มน้ำเข้าไปเยอะๆ 1.5 ลิตรแล้วก็กินยาคาร์บอนผงถ่าน1เม็ดหลักอาหารมันช่วยได้ไหมครับคุณ แล้วผมก็อยากรู้เหมือนกันว่าเราสามารถล้างสารพิษที่ตกค้างที่อยู่ในร่างกายได้ไหมครับคุณที่เรากินผักกินผลไม้ที่มีการปนเปื้อนยาฆ่าแมลงยาปราบศัตรูพืชปุ๋ยเคมีหรือสูดดมมลภาวะ เช่นฝุ่นควัน เราสามารถล้างสารพิษออกจากร่างกายได้ไหมครับ
สวัสดีค่ะ หากกินน้ำที่ปะปนกับน้ำยาล้างจานเข้าไปเล็กน้อยนั้น อาจจะไม่ได้มีผลเสียใดๆต่อร่างกายค่ะ แนะนำเรื่องของการดื่มน้ำให้มาก และไม่แนะนำให้ล้วงคอให้อาเจียนเด็ดขาดแต่หากกินเข้าไปปริมาณค่อนข้างมากเช่นเกินครึ่งแก้วน้ำขึ้นไป อาจจะมีอันตรายเพราะน้ำยาล้างจานมีฤทธิ์เป็นด่าง อาจจะกัดกร่อนเยื่อบุทางเดินอาหารได้การรักษากรณีเผลอกินเข้าไปปริมาณมาก หรือตอนนี้มีอาการผิดปกติใดๆเช่น เจ็บหรือแสบร้อนที่ลำคอ ปวดท้อง คลื่นไส้ อาเจียน ให้รีบไปพบแพทย์เพื่อตรวจเพิ่มเติม แพทย์อาจใส่ผงถ่านทางสายยางค่ะ เพื่อดูดซึมสารพิษ ขึ้นกับว่ากินมานานกี่ชั่วโมงแล้วค่ะ การกินยาคาร์บอนเข้าไปเองดังกล่าวมา อาจจะยังไม่ได้มีประโยชน์มากนัก และไม่สามารถล้างสารพิษจากยาฆ่าแมลงที่อาจจะเคยกินไปก่อนหน้านี้ได้